ખોડલધામના નરેશ પટેલ આજે રાજય સરકાર સાથે બેઠક યોજવા માટે ગાંધીનગર નહીં જાય તેવી વાત સામે આવી છે. હાર્દિક પટેલ જે ત્રણ મુદ્દા લઈને આમરણાંત ઉપવાસ કરી રહ્યો છે. તેના દૂત બનીને નરેશ પટેલ સરકાર સાથે ચર્ચા કરતાં પહેલા સામાજિક અગ્રણીઓ સાથે નરેશ પટેલ હજુ ફરી બેઠક યોજે તેવી શકયતા પ્રવર્તી રહી છે. ખોડલધામના ચેરમેન નરેશ પટેલ સરકાર પહેલા પાટીદાર સંસ્થાઓના અગ્રણીઓ સાથે બેઠક યોજશે અને હાર્દિકના મામલે મંથન કરશે. જેને લઈને હવે જો છેલ્લી ઘડીયે કંઇ ફેરફાર ના થાય તો, સરકાર અને પાટીદાર અગ્રણીઓની બેઠક આજે લગભગ ટળી ગઇ હતી.